
1. UVOD

Zakonom o proračunu („Narodne novine“ broj 144/21) propisana je obveza sastavljanja godišnjeg izvještaja o izvršenju Proračuna i podnošenja Predstavničkom tijelu jedinice lokalne i područne (regionalne) samouprave na usvajanje. Godišnji izvještaj o izvršenju Proračuna Općine Donji Lapac za 2025.g. sadrži financijske podatke o izvršenju proračuna Općine i financijskih planova  proračunskih korisnika, i to: Narodne knjižnice „Petar Preradović“,  i Vijeća srpske nacionalne manjine u Općini Donji Lapac.
Na sadržaj godišnjeg izvještaja o izvršenju Proračuna za 2025.g. primjenjuju se odredbe Zakona o proračunu i   Pravilnik o polugodišnjem i godišnjem izvještaju o izvršenju proračuna („Narodne novine“ br. 24/13, 102/17, 01/20) te se  Izvještaj o izvršenju proračuna  sastoji od:
1. Opći dio proračuna koji čini Račun prihoda i rashoda i Račun financiranja na razini odjeljka razrađeni po ekonomskoj klasifikaciji, izvorima financiranja i prema funkcijskoj klasifikaciji,
2. Posebni dio proračuna po organizacijskoj i programskoj klasifikaciji na razini odjeljka ekonomske klasifikacije,
3. Obrazloženje godišnjeg izvještaja o izvršenju proračuna,
4. Izvještaj o korištenju proračunske zalihe,
5. Izvještaj o zaduživanju na domaćem i stranom tržištu,
6. Izvještaj o danim jamstvima i izdacima po jamstvima.


2. OBRAZLOŽENJE GODIŠNJEG IZVJEŠTAJA O IZVRŠENJU PRORAČUNA

2.1.  Obrazloženje izvještaja

1. Ukupni ostvareni prihodi poslovanja iznose  1.818.712,75 eura za i čine 76,57 % planiranih prihoda.
2. U strukturi ukupnih prihoda značajniji prihodi čine:
· Prihodi od poreza  na dohodak 232.574,37 eura,
· Tekuće pomoći proračunu 413.590,65 eura,
· Kapitalne pomoći proračunu 553.550,34 eura
· Tekuće pomoći od izvanproračunskih korisnika (HZMO javni radovi i sl. ) 288.736,32 eura,
· Prihodi od zakupa i iznajmljivanja imovine 29.324,60 eura
· Prihodi od doprinosa za šume 146.733,68 eura
· Prihodi od komunalne naknade 79.887,94 eura
3. Ukupni rashodi poslovanja ostvareni su u iznosu od 1.941.579,66 eura što čini 81,74% planiranog. Strukturu ukupnih rashoda sačinjavaju računske skupine:
4. 31 – rashodi za zaposlene iznose ukupno 544.268,12 eura a dijele se na:
· Plaće načelnika i njegova zamjenika 88.915,68 eura
· Plaće Jedinstvenog upravnog odjela 195.469,61 eura
· Plaća javni radovi 21.416,93 eura
· Plaća Program „ZAŽELI“ 235.281,51 eura
· Plaća djelatnika narodne knjižnice 6.516,72 eura
5.  32 – materijalni rashodi iznose 666.268,62 eura. Značajniji rashodi ove skupine su rashodi:
· 3212 rashodi naknade za prijevoz zaposlenika na posao i s posla 16.058,94 eura
· 3221 uredski materijal ( papiri , toneri i sl. ) 16.425,032 eura
· 3232 usluge tekućeg i invsticijskog održavanja 22.137,18 odnosi se na tekuće održavanje upravnih zgrada,
· 3223 rashodi za energiju u iznosu od 49.769,68 eura a sačinjavaju ih rashodi za benzin i dizel gorivo, rashodi za utrošak električne energije, rashodi za nabavu ogrjeva ( peleta ) za općinsku zgradu i zgradu srednje škole
· 3224 rashodi za materijal i dijelovi za tekuće i investicijsko održavanje iznose 48.516,16 eura a odnose se na održavanje upravne zgrade i bivše zgrade srednje škole, na održavanje prijevoznih sredstava, te pripremu vrtićke zgrade.
· 
· 3234 komunalne usluge iznose 182.006,79 eura a odnose se na čišćenje snijega u , održavanje i nasipanje lokalnih puteva , malčiranje puteva  eura a ostali preostali rashodi odnose se na održavanje i košenje zelenih površina, na utrošak vode, uklanjanje i odvodnju otpadnih voda
· 3235 zakupnine i najamnine u iznosu od 139.775,00 eura odnose se na nabavku komunalnog stroja putem financijskog lizinga,
· 3236 zdravstvene i veterinarske usluge u iznosu od 19.954,37 eura odnose se na uklanjanje pasa lutalica sa ulica i zmija otrovnica,
· 3237 intelektualne i osobne usluge iznose 84.313,14 eura a čine ih ugovori o dijelu  eura gdje je većina ugovor o djelu za domara ,intelektualne i osobne usluge eura a odnosi se na dva vozača hitne medicine , provedba lokalnih izbora  , dok se ostali rashodi odnose na izradu idejnih rješenja za održavanje i asfaltiranje cesta na području Općine Donji Lapac, na izrade procjembenog elaborata za nekretnine, izmjene tehničke dokumentacije  i izmjene i dopune građevinskih dozvola i sl.
6. 34 – financijski rashodi iznose 35.010,77 eura te se dijele na bankarske usluge ( održavanje žiro računa ) i ostale nespomenute financijske rashode a odnose se na HRT pretplatu, naplatu prihoda od strane države u visini od 5% ostvarenih prihoda mjesečno.
7. 35 -	subvencije trgovačkim društvima iznose 3.168,00 eura a odnose za za sufinanciranje autobusne linije Donji Lapac-Korenica
8.  37 – naknade građanima i kućanstvima iznose 26.074,06 eura a odnose se na:
· Porodiljne naknade 500,00 eura,( 1 novorođeni u 2025. godini) 
· Naknade građanima u novcu ( jednokratne novčane pomoći) 8.861,04 eura
· Naknade građanima u naravi 1.899,13 eura
· Prijevoz učenika 5.060,00 eura
· Ogrjev 8.380,00 eura
· Prehrana učenika ( učenici pred škole) 1.373,89 eura
9. 38 -	ostali rashodi iznose 106.113,02 eura a odnose se na:
· Sufinanciranje katoličke i pravoslavne crkve 4.000,00 eura
· Udruge građana temeljem raspisanog natječaja 36.050,00 eura
· Tekuće dotacije DVD 35.000,00 eura
· Tekuće dotacije Crveni križ Donji Lapac 16.500,00 eura
· Osnovna škola Donji Lapac 5.840,00 eura a odnosi se na financiranje pred škole kroz plaću djelatnika i materijalna prava djelatnika , 
· Osnovna škola u iznosu od 7.447,520eura financiranje izleta i terenske nastave, i sl.,
· HGSS redovna dotacija 1.275,00 eura
10. Ukupni rashodi za nabavu nefinancijske imovine razred 4 iznose 565.631,20 eura ili 79.08 % od planiranog. Ukupne rashode po ovoj stavci dijele se ispod kako slijedi:
· Sanacija zgrade vrtića 36.425,75 eura
· Rekonstrukcija , asfaltiranje ceste Stijelje 26.183,50 eura
· Komunalna oprema 28.095,99 eura , trošak stvarno nije nastao , greška prilikom knjiženja , te će se ispravak uraditi u 2026. godini
· Modernizacija javne rasvjete 108.392,28 eura
· Uređenje trga Ive Andrića 21.302,76 eura, nastavak u 2026. godini,
· Uređenje parka i hodnih staza 21.979,90 eura
· Energetska obnova ambulante 37.503,06 eura , račun iz 2024. godine a zaprimljen u 2025. godini,
· Sanacija deponije Bare 16.875,00 eura
· Rekonstrukcija, asfaltiranje ceste Plitvička ulica 80.823,50 eura nastavak u 2026. godini
· Javna rasvjeta Doljani 5.000,00 eura
· Parkiralište kod starog hotela 10.937,50 eura
· Dječje igralište 29.469,17 eura
· Sanacija  starog hotela 178.968,74 eura nastavak u 2026. godini.

2.1.1. Rezultat poslovanja

Višak/manjak prihoda i primitaka – tekući konsolidirani manjak sredstava iznosi manjak od 122.866,91 eura.

3.1.  Izvještaj o zaduživanju 

Općina Donji Lapac se zadužila tijekom 2025.g. u iznosu od 100.000,00 eura. Kako je došlo do pogreške tj., nastalo zaduženje je evidentirano u računovodstvenim knjigama samo na žiro-računu konto 1 a na poziciji rashoda i poziciji prihoda u proračunu ne. Ono što možemo u 2026. godini učiniti a to je da evidentiramo prenesenu obvezu zaduženja  na kontu obveze za kreditno zaduženje 26. u iznosu od 91.000,00 eura a što ćemo nakon ove sjednice vijeća i učiniti kako bi u financijskom izvješću za 2026. godinu bilo evidentiran i prikazan točan podatak, te ispraviti rezultat poslovanja.


3.2.  Izvještaj o danim jamstvima i izdacima po jamstvima 

Tijekom 2025. godine Općina Donji Lapac nije izdavala jamstva za dugoročna zaduženja. 

3.3. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova
Protiv Općine Donji Lapac se ne vode sudski sporovi.

